Pemandu wanita sebabkan 3 penuntut UiTM Dungun maut didakwa hari ini
Dungun: Pemandu wanita yang menyebabkan kematian tiga penuntut Universiti Teknologi Mara (UiTM) dan seorang lagi cedera pada 9 Oktober lalu akan didakwa di Mahkamah Majistret di sini, hari ini.Pemandu wanita berusia 49 tahun itu tiba di pekarangan Mahkamah Majistret Dungun pada 8.30 pagi dengan menaiki kenderaan polis.Turut kelihatan, suami dan beberapa ahli keluarga wanita itu yang hadir bagi mengikuti prosiding pada hari ini.Sebelum ini, wanita itu direman selama empat hari sehingga Ahad lalu (kelmarin) namun, perintah reman terhadapnya disambung dua hari lagi hingga hari ini.Media sebelum ini melaporkan tiga pelajar UiTM Dungun maut, manakala seorang lagi cedera selepas terbabit dalam kemalangan di hadapan universiti berkenaan.